CELEX: 32022D0609(01)
Language: hu
Date: 2022-06-02 00:00:00
Title: A Tanács határozata (2022. június 2.) az Európai Élelmiszerbiztonsági Hatóság Igazgatótanácsa civil társadalmat és az élelmiszerlánc szereplőit képviselő tagjainak és póttagjainak kinevezéséről 2022/C 225/02

2022.6.9.   
               
               
                  HU
               
               
                  Az Európai Unió Hivatalos Lapja
               
               
                  C 225/2
               
            
         A TANÁCS HATÁROZATA
         (2022. június 2.)
         az Európai Élelmiszerbiztonsági Hatóság Igazgatótanácsa civil társadalmat és az élelmiszerlánc szereplőit képviselő tagjainak és póttagjainak kinevezéséről
         (2022/C 225/02)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 25. cikke (1a) bekezdésének c) pontjára,
         tekintettel az Európai Bizottság 2022. január 20-án kelt levelében a Tanácsnak benyújtott jelöltlistára,
         tekintettel az Európai Parlament 2022. május 18-án kelt levelében kifejtett álláspontra,
         mivel:
         
                     (1)
                  
                  
                     Kiemelten fontos biztosítani az Európai Élelmiszerbiztonsági Hatóság (a továbbiakban: EFSA) függetlenségét, átláthatóságát, hatékonyságát és tevékenységének magas tudományos színvonalát. Emellett elengedhetetlenül fontos biztosítani az EFSA tagállamokkal való együttműködését is.
                  
               
                     (2)
                  
                  
                     Az (EU) 2019/1381 európai parlamenti és tanácsi rendelet (2) módosította a 178/2002/EK rendeletet, többek között az EFSA Igazgatótanácsának összetétele tekintetében.
                  
               
                     (3)
                  
                  
                     Az (EU) 2019/1381 rendelet 10. cikkének (2) bekezdése értelmében az EFSA Igazgatótanácsa 2022. június 30-án hivatalban lévő tagjainak hivatali ideje az említett napon lejár. Az (EU) 2019/1381 rendelettel bevezetett, a jelölésre és kinevezésre vonatkozó új eljárással összhangban ki kell nevezni az EFSA Igazgatótanácsának 2022. július 1-jén hivatalba lépő tagjait és póttagjait.
                  
               
                     (4)
                  
                  
                     A Tanács a 2022. április 7-i határozatával (3) már kinevezte a tagállamok képviselőit az EFSA igazgatótanácsának tagjaivá és póttagjaivá.
                  
               
                     (5)
                  
                  
                     Az (EU) 2019/1381 rendelettel bevezetett új jelölési és kinevezési eljárás előírja, hogy az EFSA Igazgatótanácsában helyet kap továbbá a civil társadalmat és az élelmiszerlánc szereplőit képviselő, szavazati joggal rendelkező négy tag és négy póttag is: egy tag és egy póttag a fogyasztói szervezetek, egy tag és egy póttag a környezetvédelmi nem kormányzati szervezetek, egy tag és egy póttag a gazdálkodói szervezetek, valamint egy tag és egy póttag az iparági szervezetek képviseletében.
                  
               
                     (6)
                  
                  
                     A civil társadalmat és az élelmiszerlánc szereplőit képviselő tagokat és póttagokat a Tanácsnak kell kineveznie az Európai Parlamenttel folytatott konzultáció után, a Bizottság által összeállított névjegyzékből. Hivatali idejük négyéves és csak egyetlen alkalommal újítható meg.
                  
               
                     (7)
                  
                  
                     A Bizottság által benyújtott névjegyzékben szereplő jelölteket pályázati felhívást követően választották ki az élelmiszerlánccal kapcsolatos jog és szakpolitika – így többek között a kockázatértékelés – terén meglévő releváns tapasztalatuk és szakértelmük, valamint a megfelelő igazgatási, adminisztratív, pénzügyi és jogi szakértelmük alapján.
                  
               
                     (8)
                  
                  
                     Az EFSA Igazgatótanácsa civil társadalmat és az élelmiszerlánc szereplőit képviselő négy tagjának és négy póttagtagjának kinevezése érdekében a Tanács – a Bizottság által készített dokumentáció alapján és az Európai Parlament által kifejtett álláspont fényében – megvizsgálta a Bizottság által benyújtott névjegyzéket. E tagok és póttagok e határozattal való kinevezése tovább biztosítja a rendelkezésre álló legmagasabb szintű hozzáértést és a vonatkozó tapasztalatok és szakmai ismeretek legszélesebb körét az élelmiszerlánccal kapcsolatos jog és szakpolitika – így többek között a kockázatértékelés – terén, ugyanakkor biztosítja az EFSA Igazgatótanácsában a megfelelő igazgatási, adminisztratív, pénzügyi és jogi szakértelmet is,
                  
               ELFOGADTA EZT A HATÁROZATOT:
         
            1. cikk
            A Tanács az Európai Élelmiszerbiztonsági Hatóság Igazgatótanácsába a 2022. július 1. és 2026. június 30. közötti időszakra a következő tagokat és póttagokat nevezi ki:
            
                        Kategória
                     
                     
                        Tagok
                     
                     
                        Póttagok
                     
                  
                        Fogyasztói szervezetek
                     
                     
                        Floriana CIMMARUSTI
                     
                     
                        Eleni IOANNOU-KAKOURI
                     
                  
                        Környezetvédelmi nem kormányzati szervezetek
                     
                     
                        Xavier GABARRELL DURANY
                     
                     
                        Apolline ROGER
                     
                  
                        Gazdálkodói szervezetek
                     
                     
                        Annette TOFT
                     
                     
                        Maira DZELZKALĒJA-BURMISTRE
                     
                  
                        Iparági szervezetek
                     
                     
                        Rebeca FERNANDEZ
                     
                     
                        Dimitrios LADIKOS
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2022. június 2-án.
            
               
                  a Tanács részéről
               
               
                  az elnök
               
               A. DE MONTCHALIN
            
         
         
            (1)  HL L 31., 2002.2.1., 1. o.
         
         
            (2)  Az Európai Parlament és a Tanács (EU) 2019/1381 rendelete (2019. június 20.) az élelmiszerláncban alkalmazott uniós kockázatértékelés átláthatóságáról és fenntarthatóságáról, továbbá a 178/2002/EK, az 1829/2003/EK, az 1831/2003/EK, a 2065/2003/EK, az 1935/2004/EK, az 1331/2008/EK, az 1107/2009/EK, valamint az (EU) 2015/2283 rendelet és a 2001/18/EK irányelv módosításáról (HL L 231., 2019.9.6., 1. o.).
         
            (3)  A Tanács határozata (2022. április 7.) a tagállamok képviselőinek az Európai Élelmiszerbiztonsági Hatóság Igazgatótanácsa tagjaiként és póttagjaiként történő kinevezéséről (HL C 159., 2022.4.12., 6.o.).